

***Dječji vrtić Osijek***

***O s i j e k***

***Vij. Ivana Meštrovića 7***

***OIB: 06828481465***

Telefon: 031/204-700, 204-709 Fax: 031/204-701 e-mail: dvo@vrticiosijek.hr [www.vrticiosijek.hr](http://www.vrticiosijek.hr)

KLASA: 400-05/19-01/01

URBROJ: 2158/87-01-19-03

U Osijeku, 31. siječanj 2019.g.

OIB: 06828481465

Matični broj: 3021793

RKP: 36670

Razina: 21

Razdjel: 000

Šifra djelatnosti: 8510

IBAN: HR68 23600001101808275

 IBAN: HR66 25000091102008112

Zakonski predstavnik - ravnateljica: Marija Štambuk Čabaj, prof.

**BILJEŠKE UZ FINANCIJSKI IZVJEŠTAJ DJEČJEG VRTIĆA OSIJEK ZA RAZDOBLJE OD 01. SIJEČNJA DO 31. PROSINCA 2018. GODINE**

Financijski izvještaj Dječjeg vrtića Osijek sastavljen je sukladno odredbama Pravilnika o financijskom izvještavanju u proračunskom računovodstvu (Narodne novine 3/15, 93/15, 135/15, 2/17, 28/17 i 112/18) i Okružnici o sastavljanju, konsolidaciji i predaji financijskih izvještaja proračunskih i izvanproračunskih korisnika državnog proračuna te proračuna i izvanproračunskih korisnika proračuna jedinice lokalne i područne (regionalne) samouprave za razdoblje od 1. siječnja do 31. prosinca 2018. godine (KLASA: 400-02/18-01/44, URBROJ: 513-05-03-19-4) od 15. siječnja 2019. godine. Financijski izvještaji sastavljeni su na sljedećim obrascima:

* PR-RAS (Obrazac PR-RAS(VP 151)),
* BIL (Obrazac BIL (VP 152)),
* RasF (Obrazac RAS-funkcijski (VP 154)),
* PVRIO (Obrazac P-VRIO (VP 156)),
* Obveze (Obveze (VP 159))
* Bilješke koje su dopuna uz financijski izvještaj (uz obveznu tablicu primljenih zajmova i otplata).

Bilješke su opisne, brojčane ili kombinirane i njima se obrazlažu pregledi stanja i rokovi dospijeća dugoročnih kredita, pregled ugovornih odnosa, pregled prihoda i rashoda, primitaka i izdataka gdje se navode razlozi zbog kojih je došlo do većih odstupanja od ostvarenja u izvještajnom razdoblju za prethodnu godinu.

Priznavanje prihoda i primitaka te rashoda i izdataka iskazanih u financijskim izvještajima Dječjeg vrtića Osijek temeljeno je na modificiranom računovodstvenom načelu nastanka događaja, odnosno:

* ne iskazuje se rashod amortizacije dugotrajne nefinancijske imovine,
* ne iskazuju se prihodi i rashodi uslijed promjena vrijednosti nefinancijske imovine,
* prihodi se priznaju u izvještajnom razdoblju u kojem su postali raspoloživi i pod uvjetom da se mogu izmjeriti,
* rashodi se priznaju na temelju nastanka poslovnog događaja (obveze) i u izvještajnom razdoblju na koje se odnose neovisno o plaćanju,
* rashodi za utrošak kratkotrajne nefinancijske imovine priznaju se u trenutku nabave i u visini njene nabavne vrijednosti i
* za donacije nefinancijske imovine iskazuju se prihodi i rashodi (osim kada se radi o prijenosima između proračuna/proračunskih/izvanproračunskih korisnika koji se izravno evidentiraju kao promjene vlastitih izvora).

Dječji vrtić Osijek nije u sustavu PDV-a.

U nastavku je obrazloženje značajnijih odstupanja od ostvarenja u izvještajnom razdoblju za prethodnu godinu.

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACMA**

Bilješka broj 1. Prihodi i rashodi, primici i izdaci

Ukupni prihodi i primici Dječjeg vrtića Osijek za 2018. godinu iskazani su u obrascu PR-RAS koji iznosi 51.027.017,00 kn, ukupni rashodi i izdaci su 50.841.221,00 kn, višak prihoda i primitaka nad rashodima i izdacima tekuće godine ostvaren je u iznosu od 185.849,00 kn. Sa sučeljavanjem viška prihoda iz 2017. godine u iznosu od 315.944,00 kn nad viškom prihoda iz 2018. godine, financijsku godinu završavamo sa viškom prihoda u iznosu od 501.793,00 kn.

Višak prihoda iz 2017. godine u ukupnom iznosu od 315.944,00 kn prema Odluci o raspodijeli prihoda potrošen je veći dio u iznosu od 301.700,00 kn, a preostalih 14.244,00 kn se prenosi u slijedeću 2019. godinu.

Višak prihoda ostvaren u 2018. godini u ukupnom iznosu od 185.849,00 kn sastoji se od:

* prenesenog viška prihoda iz 2017. godine u ukupnom iznosu od 14.244,00 kn,
* tekuće pomoći temeljem prijenosa EU sredstava – ERASMUS+ - u ukupnom iznosu od 29.963,00 kn,
* tekuće pomoći od HZZZ – za stručno osposobljavanje bez zasnivanja radnog odnosa u ukupnom iznosu od 34.280,00 kn,
* od tekuće donacije trgovačkog društva u ukupnom iznosu od 1.000,00 kn za DV Ribicu,
* ostali nespomenuti prihodi po posebnim propisima (su prihodi nastali uplatom za polaganje stručnog ispita, a služe za isplatu ugovora o djelu profesorima i mentorima) u ukupnom iznosu od 29.371,00 kn i
* i ostali prihodi u ukupnom iznosu od 76.991,00 kn (sastoje se od: prihoda radionica, kamata po viđenju, prihodi s naslova osiguranja i sufinanciranje cijene usluge koji služe za pokrivanje nedospjelih materijalnih rashoda i rashoda za zaposlene).

Bilješka broj 2. Prihodi poslovanja

**AOP 055 -** Tekuće pomoći proračunu iz drugih proračuna – iznos od 30.480,00 kn je prihod koji nam je Grad Osijek uplatio temeljem prihoda od Ministarstva znanosti i obrazovanja, dug iz 2017. godine.

**AOP 058** – Tekuće pomoći od izvanproračunskih korisnika iskazane u okviru AOP-u 058 veće su za 26.383,00 kn u odnosu na 2017. godinu s obzirom da ti prihodi ovise o zapošljavanju radnika na stručno osposobljavanje.

**AOP 067** – Tekuće pomoći temeljem prijenosa EU sredstava u iznosu od 83.765,00 kn prihod je od Agencije za mobilnost i programe EU za projekt u okviru programa ERASMUS+, koji traje od 01.09.2018.g. – 31.08.2020.g. Uplaćeno je 80 % iznosa od ukupnog, te će ostalih 20 % iznosa biti uplaćeno po završetku projekta.

**AOP 077** – Kamate na oročena sredstva i depozite po viđenju umanjena su u odnosu na prošlu godinu za 11.858,00 kn, zbog smanjenog iznosa gotovog novca na žiro računima banke i korištenja dozvoljenog minusa (Cash pool).

**AOP 105** – Prihodi od upravnih i administrativnih pristojbi, po posebnim propisima i naknadama odnose se najvećim dijelom na sufinanciranje cijene usluge dječjeg vrtića/jaslica, došlo je do povećanja većeg broja upisa djece u novu pedagošku godinu (cca njih dvjestotinjak) i redovnog ažuriranja same naplata prihoda (poslano 14 ovrha u 2018.g. od toga naplaćeno iz tekuće i ranijih godina 34 kom, te poslano 873 opomene).

**AOP 123** – Prihodi iskazane u okviru AOP-a povećani su za 35.873,00 kn u odnosu na 2017. godinu jer je povećano korištenje najma dvorana, a također i prihodi od tekućih i kapitalnih donacija su povećani.

**AOP 130** – Prihodi iz nadležnog proračuna za financiranje rashoda poslovanja veći su za 2.504.429,00 kn u odnosu na 2017. godinu, a sastoje se od povećanja materijalnih rashoda u ukupnom iznosu od 550.000,00 kn zbog promjene Pravila o uvjetima i načinu sudjelovanja roditelja u cijeni programa dječjih vrtića i jaslica u Dječjem vrtiću Osijek besplatnog korištenja „godišnji odmor“ u srpnju i kolovozu ako dijete ne idu u vrtić/jaslice i za GDPR - zaštita osobnih podataka.

Ostali rashodi odnose se na rashode za zaposlene u ukupnom iznosu od 1.954.429,00 kn, što predstavlja ukupno povećanje osnovice za plaću po Odluci Vlade RH iz 2017. godine u iznosu od 6 % koja nije bila u cijelosti podmirena u prošloj 2017. godini, te se razlika podmiruje u 2018. godini i zapošljavanja nove tri odgojiteljice na određeno radno vrijeme zbog većeg broja upisa djece u vrtić/jaslice.

Bilješka broj 3. Rashodi poslovanja

**AOP 149** – Rashodi za zaposlene na AOP-u veći su u ukupnom iznosu od 2.581.844,00 kn u odnosu na prošlu 2017. godinu zbog povećanja osnovice plaće za 6% u 2017. godini u iznosu od 550.000,00 kn, te je zaposleno 34 radnika na određeno vrijeme kao zamjena za duga bolovanja i zbog prirodnog odljeva radnika u mirovinu u ukupnom iznosu od 1.697.355,00 kn koji se djelomično pokrivao od HZZO od dugih bolovanja preko 42 dana, te zbog povećanja ostalih rashoda za zaposlene u ukupnom iznosu od 334.489,00 kn,

**AOP 162** – Službena putovanja u odnosu na 2017. godinu povećana su u odnosu na 2018. godinu u iznosu od 44.550,00 kn zbog odlaska na stručna usavršavanja. To se odnosi na program ERASMUS+ (Italija i Finska), Dječji vrtić Sopot u Zagrebu, Institut za Waldorfsku pedagogiju u Zgrebu i Dječji vrtić Srednjaci u Zagrebu.

**AOP 163 –** Naknade za prijevoz, za rad na terenu i odvojeni život povećano je za 56.240,00 kn u odnosu na prošlu 2017. godinu zbog povećanog broja zaposlenih na određeno radno vrijeme.

**AOP 164** – Stručno usavršavanje zaposlenika povećano je u odnosu na prošlu godinu u ukupnom iznosu od 38.566, 00 kn, a odnosi na program ERASMUS+ (Italija i Finska), Dječji vrtić Sopot u Zagrebu, Institut za Waldorfsku pedagogiju u Zgrebu i Dječji vrtić Srednjaci u Zagrebu.

**AOP 167** - Uredski materijal i ostali materijalni rashodi umanjeni su u odnosu na prošlu godinu za ukupno 69.056,00 zbog umanjenja kupovine didaktičkih igračaka, jer nismo ostvarili prihod od Ministarstva znanosti i obrazovanja za 2018. godinu

**AOP 169** – Energija - povećanje rashoda energenata u odnosu na 2017. godinu je jednim dijelom zbog povećanja cijene električne energije za 45% u listopadu 2018. godine, te zbog nepovoljnih zimskih uvjeta.

**AOP 170 –** Materijal i dijelovi za tekuće investicijsko održavanje uvećano je u odnosu na 2017. godinu u ukupnom iznosu od 172.058,00 kn zbog kupovine materijala za obnovu dotrajalih terasa i sustava postrojenja grijanja u pojedinim vrtićima/jaslicama.

**AOP 171 –** Sitni inventar i auto gume povećani su u odnosu na 2017. godinu u ukupnom iznosu od 46.964,00 kn zbog kupovine sitnog inventara i mobilnih uređaja radnicima, koji su radnici morali sami platiti isti.

**AOP 173** – Rashodi za službenu, radnu i zaštitnu odjeću i obuću povećani su za 77.370,00 kn jer se ista morala obnoviti.

**AOP 176** – Usluge tekućeg i investicijskog održavanja uvećane su u odnosu na 2017. godinu za 63.328,00 kn zbog izrade dotrajalih terasa, popravaka klime uređaja u Sarvašu i tekućih održavanja.

**AOP 181** – Intelektualne i osobne usluge – u odnosu na 2017. godinu povećane su za 60.775,00 kn zbog usluge odvjetnika i pravnog savjetovanja u svrhu plaćanja GDPR- a Zakona o zaštiti podatka.

**AOP 183 –** Ostale usluge povećane su za 10.731,00 kn u odnosu na 2017. godinu, a sastoje se od grafičkih i tiskarskih usluga, usluga pri registraciji prijevoznih sredstava, usluge čišćenja, pranja i slično i održavanja printera.

**AOP 184** – Povećanje u odnosu na 2017. godinu u ukupnom iznosu od 13.253,00 kn odnosi se na naknade osobama na stručnom osposobljavanju izvan radnog odnosa.

**AOP 202** - Smanjenje na AOP-u došlo je zbog smanjenja kamate na dugoročne kredite.

**AOP 211** - Povećanje za ostale nespomenute financijske rashode u odnosu na 2017. godinu odnosi se na isknjiženje poreza, prireza i doprinosa s Poreznom upravom prema Odluci Upravnog vijeća, za podmirenje plaćanja izrade procjene vrijednosti nekretnine u svrhu dugoročnog kredita koji istječe u siječnju 2019. godine, te rashoda za Agenciju za plaćanja u poljoprivredi, ribarstvu i ruralnom razvoju (dobili smo povrata istih sredstava).

Bilješka broj 4. Prihodi od prodaje nefinancijske imovine

**AOP 304**– Stambeni objekti – nalaze se prihodi od prodaje stana i Zavoda za stanovanje

Bilješka broj 5. Rashodi za nabavu nefinancijske imovine

**AOP 361** – Rashod uredske opreme i namještaja - kupljeno je dječjih stolica i krevetića.

**AOP 362** – Rashod komunikacijske opreme - kupljen je radio aparata s CD-om.

**AOP 363** – Oprema za održavanje i zaštitu – kupljen je sustav klima za Sarvaš, te četiri nove klime.

**AOP 365** – Instrumenti, uređaji i strojevi – kupljeno je četiri perilice za rublje.

**AOP 370** – Prijevozna sredstva u cestovnom prometu – u 2018.g. kupljen je osobni automobil u svrhu obavljanja naših obveza.

Bilješka broj 6. Izdaci za financijsku imovinu i otplate zajmova

**AOP 596** – Kreditne obveze izvršavaju se sukladno ugovorenim elementima. Na AOP-u se nalaze izdaci za otplatu dugoročnog kredita, on se pokriva iz prihoda poslovanja Grada Osijeka i biti će isplaćen u siječnju 2019. godine u cijelosti.

**BILJEŠKE UZ BILANCU**

Bilješke broj 1. Nefinancijska imovina

**AOP 005 i 006** – Nematerijalna imovina u iznosu od 59.750 kn predstavlja projektnu dokumentaciju za energetsku učinkovitost za Dječji vrtić Potočnica i Radost, te iznos od 26.141,00 kn je ispravak vrijednosti za 2018. godinu.

**AOP 013 i 023** – Daljnje smanjenje imovine koje proizlazi iz obračunatog ispravka vrijednosti za 2018. godinu.

**AOP 025** – Do povećanja iznosa u odnosu na prošlu godinu došlo je zbog kupovine osobnog vozila u vrijednosti od 149.911,00 kn.

**AOP 029** – Razlika se pojavljuje zbog isknjiženja iz knjige Dječjeg vrtića Osijek: osobno vozilo u iznosu od 149.911 kn i daljnjeg smanjenje imovine koje proizlazi iz obračunatog ispravka vrijednosti za 2018. godinu.

Bilješka broj 2. Financijska imovina

**AOP 067** – Novčana sredstava u banci u odnosu na prošlu 2017. godinu povećana su za 633.058,00 kn, a ovise i variraju o podmirenju prihoda i rashoda te primitaka i izdataka.

**AOP 080** – Ostala potraživanja su umanjena u ukupnom iznosu od 55.655,00 kn u odnosu na prošlu 2017. godinu i odnose se na potraživanja od HZZO-a, za duga bolovanja preko 42 dana.

**AOP 140** – Potraživanja za prihode poslovanja u odnosu na 2017. godinu umanjena su u iznosu od 86.819 kn, a odnose se na dugovanja roditelja za plaćanje vrtićkih i jasličkih usluga.

**AOP 152 –** Potraživanja za upravne i administrativne pristojbe, pristojbe po posebnim propisima i naknadama odnose se na dugovanje roditelja za vrtićke/jasličke obveze koje su umanjene u odnosu na prošlu godinu u iznosu od 63.624,00 kn.

**AOP 169 –** Ispravak vrijednosti potraživanja u ukupnom iznosu od 107.364,00 kn izračunan je po stopi od 75% , a odnosi se na potraživanja nad dužnicima nad kojima je pokrenut ovršni postupak.

Bilješka broj 3. Obveze

**AOP 163** – Obveze Dječjeg vrtića Osijek na dan 31.12.2018. godine umanjene su za 1.957.676,00 kn u odnosu na 2017. godinu i detaljnije su obrazložene u bilješkama za obveze.

**AOP 193** -Obveze za kredit od tuzemnih kreditnih institucija izvan javnog sektora predstavlja obvezu plaćanja zadnje rate kredita.

Tablica 1.: Primljeni zajam i otplata:

|  |  |  |  |  |  |
| --- | --- | --- | --- | --- | --- |
| Naziv pravneosobe - banke | Stanje zajma01.01.2018. | Usklađivanjeobveza s Zg. bankom na 01.01.2018.g. | Otplataglavniceu tekućoj godini | Stanje zajma31.12.2018. | Datum prim. i dospijeća zajma |
| ZagrebačkaBanka d.d. | 3.449.038,84 | 367.507,84 | 3.037.053,59 | 779.493,09 | 01.12.2004.01.01.2019. |

Tablica 2.: Dospjele kamate na zajam:

|  |  |  |  |  |
| --- | --- | --- | --- | --- |
| Opis | Stanje zajma01.01.2018. | Kamate dospjele u tekućoj godini | Kamate plaćene u tekućoj godini | Stanje na31.12.2018. |
| Kamate po primljenomzajmu | 67.399,20 | 33.177,66 | 33.177,66 | 34.221,54 |

Bilješka broj 4. Vlastiti izvori

**AOP 225** – Vlastiti izvori umanjeni su u odnosu na 2017. godine u iznosu od 1.379.314,00 kn zbog redovnog obračuna ispravka vrijednosti nefinancijske imovine i nabavi nove nefinancijske imovine u iznosu od 242.351,00 kn

**AOP 228** – Odnosi se na kredite koji su detaljnije objašnjeni u tablicama 1. i 2.

**AOP 232, 238 i 239** –Dječji vrtić Osijek završio je tekuću financijsku godinu 2018. godinu s viškom prihoda poslovanja u iznosu od 3.774.076,00 kn, s manjkom prihoda od nefinancijske imovine u ukupnom iznosu od 235.229,00 kn i s manjkom prihoda od financijske imovine u iznosu od 3.037.054,00 kn.

Ukupni tekući višak prihoda u 2018. godini je 185.849,27 kn, a s prenesenim viškom prihoda iz 2017. godine u iznosu od 315.943,82 kn završavamo s viškom prihoda u ukupnom iznosu od 501.793,09 kn, koja se prenosi u 2019. godinu.

**BILJEŠKE UZ OBRAZAC RAS – funkcijski**

Bilješkabroj 1. Obrazovanje

U bilješkama uz obrazac RAS – funkcijski rashodi su razvrstani prema rashodu 3 i 4, te izdaci za financijsku imovinu i obveze (razred 5) ne uključuje se u podatke ovoga izvještaja. Dječji vrtić Osijek spada u funkcijsku klasifikaciju 09 – Obrazovanje, a koja se prema zakonskom okviru razvrstava u predškolsko obrazovanje u funkcijsku klasifikaciju 0911.

Bilješka broj 2. Predškolsko obrazovanje

**AOP 110** – Predstavlja ukupne rashode (ukupni rashodi poslovanja i rashodi za nabavu nefinancijske imovine) za 2018. godinu u iznosu od 47.804.167,00 kn

**AOP 122** – Na AOP-u je posebno iskazan iznos od 2.468.020,00 kn koji je namijenjen prvenstveno djeci, a odnosi se na rashod namirnica za 2018. godinu.

**BILJEŠKE UZ P-VRIO**

Bilješka broj 1. Promjene u obujmu imovine

**AOP 021** – Iskazano povećanje imovine u iznosu od 22.264,00 kn odnosi se na prihod povećanja donacija između proračunskih korisnika (donirano je 4 računala, šest klima uređaja i jedan skener ). Napravljen je ispravak vrijednosti rashodovne imovine u iznosu od 1.414,00 kn i iznos od 20.850,00 kn predstavlja povećanje obujma imovine .

**BILJEŠKE UZ IZVJEŠTAJ O OBVEZAMA**

Ukupne obveze Dječjeg vrtića Osijek na dan 01.01.2018. godine iznose 7.127.245,00 kn, a na dan 31.12.2018. godine iznose 5.103.312,00 kn.

Bilješka broj 1. Povećanje obveza u izvještajnom razdoblju

**AOP 006 –** Iznos od 9.069.815,00 kn predstavlja zbroj materijalnih rashoda u iznosu od 8.884.513,00 kn i odgođenih plaćanja rashoda i prihoda budućih razdoblja (pasivna vremenska razgraničenja - potražna strana) u ukupnom iznosu od 185.303,00 kn.

**AOP 017 –** Obveze za tuzemne kredite i zajmove je povećanje i usklađenje sa Zagrebačkom bankom u svrhu povećanja obveze rate kredita koja je veća za 367.508,00 kn.

Bilješke broj 2. Podmirenje obveza u izvještajnom razdoblju

**AOP 023 -** Iznos od 8.718.724,00 kn predstavlja zbroj materijalnih rashoda u iznosu od 8.599.679,00 kn i odgođenih plaćanja rashoda i prihoda budućih razdoblja (pasivna vremenska razgraničenja - potražna strana) u ukupnom iznosu od 119.045,00 kn.

Bilješka broj 4. Stanje nedospjelih obveza na kraju izvještajnog razdoblja

**AOP 091** – Međusobne obveze proračunskih korisnika su obveze prema državnom proračunu za bolovanje preko 42 dana u ukupnom iznosu od 51.201,00 kn koji se odnosi za razdoblje za prosinac 2018. godine, a biti će podmiren u siječnju 2019. godine.

**AOP 092** – Obveze u okviru AOP-a čine obveze u ukupnom iznosu od 4.268.220,00 kn, a sastoje se od obveza za zaposlene za kontinuitet plaća za prosinac 2018. godine u iznosu od 3.314.415,00 kn, obveze za materijalne rashode – dobavljači u iznosu od 950.901,00 kn i obveza za financijske rashode u iznosu od 2.904,00 kn za podmirenje korištenja bankovnih usluga i financijskih agencija.

**AOP 093** – Obveze za nabavu financijske imovine, odnose se na kupovinu dvije perilice za rublje u iznosu od 4.398,00 kn.

**AOP 094** – Iskazane obveze u iznosu od 779.493,00 kn odnose se na stanje nedospjele glavnice po primljenom kreditu, iskazan u tablici broj 1. i 2. (pojašnjene u bilješkama uz Bilancu).

 Zakonski predstavnik:

 \_\_\_\_\_\_\_\_\_\_\_\_\_\_\_\_\_\_\_\_\_\_